Ministru kabineta rīkojuma projekts

„Grozījumi Ministru kabineta 2012.gada 24.augusta rīkojumā Nr.410 „Par finansējuma piešķiršanu Korupcijas novēršanas un apkarošanas biroja ēku Aristida Briāna ielā 13, Rīgā, būvniecības projekta izdevumu segšanai”” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Grozījumi Ministru kabineta 2012.gada 24.augusta rīkojumā Nr.410 „Par finansējuma piešķiršanu Korupcijas novēršanas un apkarošanas biroja ēku Aristida Briāna ielā 13, Rīgā, būvniecības projekta izdevumu segšanai”” (turpmāk – Ministru kabineta rīkojuma projekts) sagatavots, lai precizētu Ministru kabineta 2012.gada 24.augusta rīkojumā Nr.410 „Par finansējuma piešķiršanu Korupcijas novēršanas un apkarošanas biroja ēku Aristida Briāna ielā 13, Rīgā, būvniecības projekta izdevumu segšanai” (turpmāk – Ministru kabineta rīkojums Nr.410) dotos uzdevumus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta rīkojuma Nr.410:* 1.1 punktu, Finanšu ministrijai (turpmāk – FM) likumā „Par valsts budžetu 2014.gadam” un likumā „Par vidēja termiņa budžeta ietvaru 2014., 2015. un 2016.gadam” paredzētas ilgtermiņa saistības 2014.gadā 685 096 *euro* un 2015.gadā 2 594 287 *euro*, (kopā rekonstrukcijas izdevumu segšanai 2013.–2015.gadā paredzēts finansējums 3 316 998 *euro*);

 - 1.2.apakšpunktu, FM dots uzdevums nodrošināt Korupcijas novēršanas un apkarošanas biroja (turpmāk – KNAB) ēku Aristida Briāna ielā 13, Rīgā, rekonstrukcijas darbu pabeigšanu līdz 2015.gada 30.jūnijam, nosakot, ka plānotais attiecīgās ēkas nomas līguma sākuma termiņš ir 2015.gada 1.jūlijs; - 2.1.apakšpunktu, nomas maksu KNAB, kas maksājama VNĪ pēc rekonstrukcijas darbu pabeigšanas un KNAB ēku Aristida Briāna ielā 13, Rīgā, nodošanas ekspluatācijā, jāsedz piešķirto valsts budžeta līdzekļu ietvaros; - 2.2.apakšpunktu, KNAB dots uzdevums sadarbībā ar FM līdz 2014.gada 15.janvārim iesniegt noteiktā kārtībā Ministru kabinetā rīkojuma projektu par KNAB pārcelšanās un aprīkojuma iegādes izdevumu iekļaušanu likumprojekta par valsts budžetu 2015.gadam ilgtermiņa saistībās.Ņemot vērā Ministru kabineta rīkojumā Nr.410 dotos uzdevumus, tiek nodrošināta KNAB ēku Aristida Briāna ielā 13, Rīgā, rekonstrukcijas darbu veikšana.Būvniecības projekta īstenošana tika uzsākta saskaņā ar sākotnējo būvniecības darbu izpildes laika grafiku. 2012.gadā tika veikti pirmsprojekta sagatavošanas darbi un sagatavota iepirkuma dokumentācija tehniskā projekta (turpmāk – TP) izstrādei. Iepirkums TP izstrādei noslēdzās 2013.gada 25.februārī. Sakarā ar to, ka objektam ir piešķirts valsts noslēpuma statuss un KNAB bija nepieciešams veikt pārbaudi par projektēšanas darbos iesaistīto speciālistu pielaidi valsts noslēpumam, līgums ar SIA „Skonto Būve” par TP izstrādi un autoruzraudzības veikšanu tika noslēgts tikai 2013.gada 30.maijā. Saskaņā ar noslēgto līgumu TP izstrādes darbus tika plānots pabeigt līdz 2014.gada 31.janvārim. Ņemot vērā no projektētāja neatkarīgus neizpildes apstākļus (sakarā ar to, ka projektēšanas procesā iesaistītais speciālists pēc Valsts policijas Kriminālpolicijas pieprasījuma sākotnēji tika piesaistīts Rīgas pils ugunsgrēka nelaimes gadījuma izmeklēšanas procesam, bet 2013.gada nogalē Zolitūdes traģēdijas izmeklēšanas procesam), tika noslēgta papildu vienošanās par izpildes termiņa pagarinājumu līdz 2014.gada 31.martam.Šobrīd TP ir izstrādāts un iesniegts akceptēšanai Rīgas pilsētas Būvvaldē.Pēc TP dokumentācijas akceptēšanas tiks uzsākts darbs pie iepirkuma procedūras organizēšanas būvniecības darbiem. Iepirkumu procedūru plānots pabeigt līdz 2015.gada 28.februārim. Savukārt būvniecības darbus plānots pabeigt līdz 2016.gada 31.maijam.  Līdz ar to atbilstoši precizētajam būvniecības darbu izpildes laika grafikam, nepieciešami grozījumi Ministru kabineta rīkojumā Nr.410, lai pagarinātu (aktualizētu) rekonstrukcijas darbu pabeigšanas termiņu no provizoriski plānotā 2015.gada 30.jūnija līdz 2016.gada 31.maijam un precizētu būvniecībai paredzēto izmaksu sadalījumu pa gadiem (nemainot tā kopējo apmēru), precizētu nomas līguma sākuma termiņu. Nomas maksa, kas KNAB būs jāmaksā VNĪ pēc rekonstrukcijas darbu pabeigšanas un KNAB ēku Aristida Briāna ielā 13, Rīgā, nodošanas ekspluatācijā, netiek precizēta, jo tā saskaņā ar Ministru kabineta rīkojumu Nr.410 tiks segta piešķirto valsts budžeta līdzekļu ietvaros.Ministru kabineta rīkojuma Nr.410 2.2.apakšpunktā dotais uzdevums ir izpildīts un saskaņā ar Ministru kabineta 2014.gada 5.marta rīkojumu Nr.93 „Par Korupcijas novēršanas un apkarošanas biroja pārcelšanās un aprīkojuma iegādes izdevumu iekļaušanu likumprojekta par valsts budžetu 2015.gadam ilgtermiņa saistībās” (turpmāk – Ministru kabineta rīkojums Nr.93) tiek precizēti KNAB bāzes izdevumi 2015.-2017.gadam, palielinot ilgtermiņa saistības 2015.gadam 463 617 *euro* KNAB pārcelšanās un aprīkojuma iegādes izdevumu segšanai.Ministru kabineta rīkojuma projekta tiesiskā regulējuma mērķis ir Ministru kabineta rīkojuma Nr.410 1.1 punktā minēto ilgtermiņa saistību precizēšana pa gadiem atbilstoši precizētajam provizoriskajam būvniecības darbu izpildes laika grafikam un naudas plūsmai (nemainot kopējo finansējuma apmēru), 1.2.apakšpunktā noteiktā rekonstrukcijas darbu pabeigšanas termiņa precizēšana.Provizoriskais būvniecības darbu izpildes laika grafiks:

|  |  |  |  |  |
| --- | --- | --- | --- | --- |
| Nr.p.k. | Darbība | Uzsākts (gggg.mm.dd.) | Pabeigts(gggg.mm.dd.) | Vidējais mēnešu skaits |
| 1 | Pirmsprojekta sagatavošanas darbi | 2012.09.01 | 2012.10.31 | 2 |
| 2 | Iepirkuma procedūra tehniskā projekta izstrādei | 2012.10.01 | 2013.05.30 | 8 |
| 3 | Tehniskā projekta izstrāde un ekspertīze | 2013.06.01 | 2014.03.31 | 10 |
| 4 | Iepirkuma procedūra būvniecības darbiem | 2014.09.01 | 2015.02.28 | 6 |
| 5 | Būvniecības darbi | 2015.03.01 | 2016.05.31 | 15 |
| **Kopā:** | **2012.09.01** | **2016.05.31** | **45** |

Tā ietvaros:* 1.2.apakšpunktā precizēts (aktualizēts) FM noteiktais KNAB ēku Aristida Briāna ielā 13, Rīgā, rekonstrukcijas darbu pabeigšanas termiņš līdz 2016.gada 31.maijam un objekta plānotais nomas līguma sākuma termiņš noteikts no 2016.gada 1.jūnija;
* 1.3.apakšpunktā precizēta atsauce uz 1.2 punktu;
* tiek svītrots 1.1 punkts un papildināts ar 1.2 punktu, precizējot FM budžeta ilgtermiņa saistībās paredzētā finansējuma apmēru pa gadiem, paredzot 2015.gadā – 2 672 769 *euro* un2016.gadā – 540 737 *euro*. Rekonstrukcijas izdevumu segšanai 2013.-2016.gadā paredzētais kopējais finansējuma apmērs ir 3 316 998 *euro*.

Saskaņā ar Ministru kabineta 2013.gada 17.septembra sēdes protokolēmumu Nr.49 86.§ (turpmāk – MK prot. Nr.49 86.§) FM 2013.gadam nepieciešamā finansējuma apmērs KNAB ēku Aristida Briāna ielā 13, Rīgā, rekonstrukcijas izdevumu segšanai VNĪ atbilstoši plānotajiem darbiem tika noteikts 37 615 *euro*.2014.gadā KNAB ēku Aristida Briāna ielā 13, Rīgā, rekonstrukcijas izdevumu segšanai nepieciešamā finansējuma apmērs, atbilstoši plānotajiem darbiem ir 65 877 *euro*.Vienlaikus ir sagatavots Ministru kabineta sēdes protokollēmuma projekts, kas paredz atļaut FM budžeta programmas 41.00.00 „Maksājumu nodrošināšana citām valsts iestādēm un personām” apakšprogrammas 41.13.00 „Finansējums VAS „Valsts nekustamie īpašumi” īstenojamiem projektiem un pasākumiem” ietvaros ilgtermiņa saistībās 2014.gadā samazināt finansējumu pasākumam „Dotācija VAS „Valsts nekustamie īpašumi” KNAB pārcelšanai uz A.Briāna ielu” 619 219 *euro* apmērā, pārdalot finansējumu pasākumam „Dotācija VAS „Valsts nekustamie īpašumi” par kapitālieguldījumiem Rīgas pils priekšpils būvniecībā”.Ministru kabineta rīkojuma projekts pilnībā atrisina anotācijas I.sadaļas 2.punktā minētās problēmas.Atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 3.pielikumā ietvertajai politikas jomu klasifikācijai Ministru kabineta rīkojuma projekts atbilst publiskās pārvaldes politikas un budžeta un finanšu politikas jomai. |
| 3. | Projekta izstrādē iesaistītās institūcijas | FM (VNĪ). |
| 4. | Cita informācija | Ministru kabineta rīkojumā Nr.93 paredzētais finansējums KNAB ilgtermiņa saistībās 2015.gadam 463 617 *euro* KNAB pārcelšanās un aprīkojuma iegādes izdevumu segšanai saistīts ar Ministru kabineta rīkojuma projektā norādīto rekonstrukcijas darbu pabeigšanas termiņu.VNĪ ir saņēmusi KNAB 03.10.2014. vēstuli Nr.1/6534, kurā KNAB informē, ka vēlas nomāt ēku kompleksu – biroju telpas, saimniecības ēku un caurlaides ēku Citadeles ielā 1, Rīgā, ja VNĪ iesaistīsies to pielāgošanas elektromagnētiskā strāvojuma vājināšanai, atbilstoši normatīvo aktu prasībām, veikšanai. Vienlaikus KNAB vērš uzmanību, ka, tā kā KNAB vajadzībām ir plānots renovēt un izbūvēt ēku Aristida Briāna ielā 13, Rīgā, ekonomiski izdevīgāk ir veikt telpu pielāgošanu un remontu Citadeles ielā 1, Rīgā, kas iespējams nesasniegs nepieciešamā finansējuma izmaksas, kas prognozētas ēkas Aristida Briāna ielā 13, Rīgā, renovācijai un izbūvei. VNĪ iespējami īsā laikā apzinās atsevišķu telpu pielāgošanas izmaksas. Pēc izmaksu aplēšanas priekšlikumi par turpmāko rīcību būs virzāmi izskatīšanai Ministru kabinetā. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2014.gads | Turpmākie trīs gadi (*euro*) |
| 2015.g. | 2016.g. | 2017.g. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu | Izmaiņas, salīdzinot ar kārtējo gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 78 482 | 540 737 | 0 |
| 2.1. valsts pamatbudžets | 0 | 0 | 78 482 | 540 737 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | -78 482 | -540 737 | 0 |
| 3.1. valsts pamatbudžets | 0 | 0 | -78 482 | -540 737 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 |
| 0 | 0 | 0 |
| 5. Precizēta finansiālā ietekme: | X | 0 | -78 482 | -540 737 | 0 |
| +5.1. valsts pamatbudžets | 0 | -78 482 | -540 737 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | 2014.gadā finansējums budžeta programmas 41.00.00 „Maksājumu nodrošināšana citām valsts iestādēm un personām” apakšprogrammā 41.13.00 „Finansējums VAS „Valsts nekustamie īpašumi” īstenotajiem projektiem un pasākumiem” ilgtermiņa saistību pasākumam „Dotācija VAS „Valsts nekustamie īpašumi” KNAB pārcelšanai uz A.Briāna ielu” 619 219 *euro* apmērā tiks samazināts un pārdalīts budžeta apakšprogrammas ietvaros ilgtermiņa pasākumam „Dotācija VAS „Valsts nekustamie īpašumi” par kapitālieguldījumiem Rīgas pils Priekšpils būvniecībā”. Informācija par precizētajiem izdevumiem ilgtermiņa saistībām:

|  |  |  |  |
| --- | --- | --- | --- |
| Nr.p.k. | Likumā „Par valsts budžetu 2014.gadam” apstiprinātās ilgtermiņu saistības sadalījumā pa gadiem | Ilgtermiņa naudas plūsmas starpība pa gadiem  | FM precizētās ilgtermiņu saistības sadalījumā pa gadiembūvniecības izdevumu segšanai |
| Pārskata periods(gads) | FM ilgtermiņu saistības būvniecības izdevumu segšanai |
| 1. | 2. | 3. | 4.=5.-3. | 5. |
| 1 | 2013. | 37 615\* | 0 | 37 615 |
| 2 | 2014. | 685 096 | -619 219 | 65 877 |
| 3 | 2015. | 2 594 287 | 78 482 | 2 672 769 |
| 4 | 2016. |   | 540 737 | 540 737 |
| PAVISAM KOPĀ: | 3 316 998 | 0 | 3 316 998 |

\*saskaņā ar MK prot. Nr.49 86.§ 2013.gadam nepieciešamā finansējuma apmērs KNAB ēku Aristida Briāna ielā 13, Rīgā, rekonstrukcijas izdevumu segšanai VNĪ atbilstoši plānotajiem darbiem tika noteikts 37 615 *euro*, kopējais rekonstrukcijas izdevumu segšanai 2013.-2015.gadā paredzētais finansējuma apmērs ir 3 316 998 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ministru kabineta rīkojuma projekta ietvaros norādītais provizoriski aprēķinātais kapitālieguldījumu apmērs var tikt precizēts pēc būvniecības TP izstrādes, pirms būvniecības līguma noslēgšanas, vai būvniecības darbu laikā, ja mainījies to apmērs. Provizoriski aprēķinātais nomas maksas izdevumu apmērs atbilstoši faktiskajām nomas objekta pārvaldīšanas izmaksām precizējams pēc būvobjekta nodošanas ekspluatācijā. |
|  |  |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | 1. Saskaņā ar precizēto būvniecības darbu izpildes laika grafiku, 2014.gadā KNAB ēku Aristida Briāna ielā 13, Rīgā, rekonstrukcijas izdevumu segšanai nepieciešamā finansējuma apmērs, atbilstoši plānotajiem darbiem ir 65 877 *euro*, līdz ar to nepieciešams FM budžeta programmas 41.00.00 „Maksājumu nodrošināšana citām valsts iestādēm un personām” apakšprogrammas 41.13.00 „Finansējums VAS „Valsts nekustamie īpašumi” īstenojamiem projektiem un pasākumiem” ietvaros ilgtermiņa saistībās 2014.gadā samazināt finansējumu pasākumam „Dotācija VAS „Valsts nekustamie īpašumi” KNAB pārcelšanai uz A.Briāna ielu” 619 219 *euro* apmērā, pārdalot finansējumu pasākumam „Dotācija VAS „Valsts nekustamie īpašumi” par kapitālieguldījumiem Rīgas pils priekšpils būvniecībā”. Līdz ar to Ministru kabineta rīkojuma projekts ir saistīts un skatāms Ministru kabinetā kopā ar FM (VNĪ) izstrādāto Ministru kabineta rīkojuma projektu „Par finansējuma piešķiršanu Rīgas pils Priekšpils un Austrumu piebūves projekta izdevumu segšanai”.2. Ministru kabineta rīkojumā Nr.93 paredzētais finansējums KNAB ilgtermiņa saistībās 2015.gadam 463 617 *euro* KNAB pārcelšanās un aprīkojuma iegādes izdevumu segšanai saistīts ar Ministru kabineta rīkojuma projektā norādīto rekonstrukcijas darbu pabeigšanas termiņu. Sakarā ar to, ka rekonstrukcijas darbu pabeigšanas termiņš tiek precizēts (aktualizēts) un noteikts 2016.gada 31.maijs, KNAB nepieciešams izstrādāt grozījumus Ministru kabineta rīkojumā Nr.93, lai precizētu KNAB bāzes izdevumos paredzēto finansējumu ilgtermiņa saistībām 2015.gadam 463 617 *euro* KNAB pārcelšanās un aprīkojuma iegādes izdevumu segšanai, paredzot to 2016.gadā.  |
| 2. | Atbildīgā institūcija | Par 1.punktā minētā tiesību akta projekta izstrādi ir atbildīga FM (VNĪ), par 2.punktā minētā tiesību akta projekta izstrādi ir atbildīgs KNAB. |
| 3. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | FM (VNĪ), KNAB. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Anotācijas II, V un VI sadaļa – projekts šīs jomas neskar.

Finanšu ministrs A.Vilks

09.10.2014. 9:19

1934

A.Gulbe

67024698, aiga.gulbe@vni.lv